**6. การจอง การจำหน่าย และการจัดสรร**

ผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 ขอสงวนสิทธิ์ในการเปลี่ยนแปลงรายละเอียดวิธีการขอรับหนังสือชี้ชวนและใบจองซื้อ วิธีการจองซื้อหุ้นสามัญและการชำระเงินค่าจองซื้อ และวิธีการจัดสรรหุ้นสามัญตามที่ระบุไว้ในเอกสารฉบับนี้ตามความเหมาะสม ในกรณีที่เกิดปัญหา อุปสรรค หรือข้อจำกัดในการดำเนินการ ทั้งนี้ เพื่ออำนวยความสะดวกให้แก่ผู้ลงทุน และเพื่อให้การเสนอขายหุ้นสามัญในครั้งนี้ประสบความสำเร็จ โดยการกระทำดังกล่าวจะอยู่บนพื้นฐานของความเป็นธรรม และจะไม่เป็นการขัดต่อกฎหมายและกฎเกณฑ์ต่างๆ ที่เกี่ยวข้อง

**6.1 วิธีการเสนอขายหลักทรัพย์**

การเสนอขายหุ้นสามัญเพิ่มทุนในครั้งนี้ จะเสนอขายผ่านผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 และผู้จัดจำหน่ายและรับประกันการจำหน่ายตามที่ระบุไว้ในข้อ 6.2.2

**6.2 ผู้จัดจำหน่ายหลักทรัพย์**

**6.2.1 ผู้จัดการการจัดจำหน่ายและรับประกันการจำหน่าย**

|  |
| --- |
| **บริษัทหลักทรัพย์ ฟินันเซีย ไซรัส จำกัด (มหาชน)** |
| 999/9 อาคารดิ ออฟฟิสเศส แอท เซ็นทรัลเวิลด์ ชั้น 18 ถนนพระราม 1 แขวงปทุมวัน เขตปทุมวัน กรุงเทพฯ 10330 |
| โทรศัพท์ 0-2658-9000 |
| www.fnsyrus.com |

**6.2.2 ผู้จัดจำหน่ายและรับประกันการจำหน่าย**

|  |
| --- |
| [•] |

 (หากไม่ได้กล่าวถึงผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการ จำหน่ายรายใดรายหนึ่งโดยเฉพาะ รวมเรียกผู้จัดการการจัดจำหน่ายและรับประกันการจำหน่าย และผู้จัด จำหน่ายและรับประกันการจำหน่ายว่า “ผู้จัดจำหน่ายหลักทรัพย์”)

**6.3 เงื่อนไข และค่าตอบแทนในการจัดจำหน่ายหลักทรัพย์**

**6.3.1 เงื่อนไขในการจัดจำหน่ายหลักทรัพย์**

บริษัท สเปเชี่ยลตี้ เนเชอรัล โปรดักส์ จำกัด (มหาชน) ตกลงมอบหมายให้ผู้จัดการการจัดจำหน่ายและรับประกันการจำหน่ายตามที่ระบุในข้อ 6.2.1 และผู้จัดจำหน่ายและรับประกันการจำหน่ายตามที่ระบุในข้อ 6.2.2 เป็นผู้ดำเนินการจัดจำหน่ายหุ้นสามัญเพิ่มทุนของบริษัท ซึ่งจะเสนอขายแก่ประชาชนจำนวน 105,000,000 หุ้น ในราคาหุ้นละ [•] บาท โดยผู้จัดจำหน่ายหลักทรัพย์ตามที่ระบุในข้อ 6.2 มีข้อตกลงรับประกันการจำหน่ายหุ้นสามัญของบริษัทเป็นประเภทรับประกันผลการจำหน่ายอย่างแน่นอนทั้งจำนวน (Firm Underwriting) ทั้งนี้ ตามเงื่อนไขที่ระบุไว้ในสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement)

ทั้งนี้ ผู้จัดการการจัดจำหน่ายและรับประกันการจำหน่ายตามที่ระบุในข้อ 6.2.1 มีสิทธิใช้ดุลยพินิจพิจารณายกเลิกการจัดจำหน่ายหุ้นสามัญในครั้งนี้ เมื่อเกิดเหตุการณ์ต่างๆ ตามที่กำหนดไว้ในสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement) ซึ่งรวมถึงเหตุการณ์ดังต่อไปนี้

(1) เมื่อบริษัทไม่สามารถปฏิบัติตามเงื่อนไขใดๆ ที่ได้กำหนดไว้ในสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement) หรือ

(2) เมื่อเกิดการเปลี่ยนแปลงอย่างมีนัยสำคัญทางด้านการเงิน เศรษฐกิจ ภาวะการซื้อขายหลักทรัพย์ในตลาดหลักทรัพย์ หรือการเมืองทั้งในประเทศและต่างประเทศ หรือการเปลี่ยนแปลงอย่างมีนัยสำคัญในธุรกิจหรือการดำเนินงานของบริษัทที่อาจมีผลกระทบต่อการเสนอขายหุ้นสามัญในครั้งนี้ หรือ

(3) เมื่อมีการยกเลิกสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement) หรือ

(4) เมื่อมีเหตุที่ทำให้สำนักงาน ก.ล.ต. หรือหน่วยงานราชการสั่งระงับหรือหยุดการเสนอขายหุ้นสามัญ หรือมีเหตุการณ์ใดที่ทำให้ไม่สามารถส่งมอบหุ้นสามัญที่เสนอขายได้

ทั้งนี้ รายละเอียดและเงื่อนไขการยกเลิกการเสนอขายหุ้นสามัญและการจัดจำหน่ายหุ้นสามัญดังกล่าวข้างต้น จะเป็นไปตามรายละเอียดและเงื่อนไขที่กำหนดไว้ในสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement)

ในกรณีที่ผู้จัดการการจัดจำหน่ายและรับประกันการจำหน่ายตามที่ระบุในข้อ 6.2.1 ยกเลิกการเสนอขายหรือการจัดจำหน่ายหุ้นสามัญในครั้งนี้จากเหตุใดเหตุหนึ่งตามข้อกำหนดข้างต้น หรือเหตุอื่นที่ระบุไว้ในสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement) ผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 และผู้จัดจำหน่ายและรับประกันการจำหน่ายตามที่ระบุไว้ในข้อ 6.2.2 จะดำเนินการคืนเงินค่าจองซื้อทั้งจำนวนให้แก่ผู้จองซื้อแต่ละรายที่จองซื้อหุ้นสามัญในส่วนของตนตามรายละเอียดที่ระบุไว้ในข้อ 6.9

**6.3.2 ค่าตอบแทนการจัดจำหน่าย**

ค่าตอบแทนการจัดจำหน่ายและรับประกันการจำหน่ายที่บริษัทต้องชำระให้แก่ผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 และผู้จัดจำหน่ายและรับประกันการจำหน่ายตามที่ระบุไว้ในข้อ 6.2.2 เป็นจำนวนเงินรวมทั้งสิ้น [•] บาท (ไม่รวมภาษีมูลค่าเพิ่ม) โดยการชำระเงินดังกล่าวจะเป็นไปตามที่ระบุไว้ในสัญญาแต่งตั้งผู้จัดจำหน่ายและรับประกันการจำหน่ายหลักทรัพย์ (Underwriting Agreement)

**6.3.3 ประมาณการจำนวนเงินค่าหลักทรัพย์ที่บริษัทจะได้รับและค่าใช้จ่ายในการเสนอขายหลักทรัพย์**

จำนวนเงินค่าหุ้นสามัญที่บริษัทจะได้รับโดยประมาณ (ไม่รวมภาษีมูลค่าเพิ่ม) หลังหักค่าใช้จ่ายในการเสนอขายหลักทรัพย์ตามข้อ 6.4

|  |  |  |
| --- | --- | --- |
| หุ้นสามัญที่เสนอขายจำนวน 105,000,000 หุ้น ในราคาหุ้นละ [•] บาท | [•]  | บาท |
| หัก ค่าใช้จ่ายในการเสนอขายหลักทรัพย์ | [•]  | บาท |
| จำนวนเงินค่าหุ้นสามัญที่บริษัทจะได้รับ โดยประมาณ | [•]  | บาท |
| จำนวนเงินค่าหุ้นสามัญที่บริษัทจะได้รับต่อหุ้น โดยประมาณ | [•]  | บาท |

 หมายเหตุ: ค่าใช้จ่ายข้างต้นไม่รวมภาษีมูลค่าเพิ่ม

**6.4 ประมาณการค่าใช้จ่ายในการเสนอขายหลักทรัพย์**

|  |  |  |
| --- | --- | --- |
| ค่าธรรมเนียมคำขออนุญาตเสนอขายหุ้นเพิ่มทุนที่ออกใหม่ | [•] | บาท |
| ค่าธรรมเนียมการยื่นแบบแสดงรายการข้อมูลการเสนอขายหุ้นสามัญ | [•] | บาท |
| ค่าธรรมเนียมการยื่นคำขอให้รับหุ้นสามัญเป็นหลักทรัพย์จดทะเบียน\* | [•] | บาท |
| ค่าธรรมเนียมแรกเข้าของการเป็นหลักทรัพย์จดทะเบียน\* | [•] | บาท |
| ค่าธรรมเนียมการจดทะเบียนเพิ่มทุน  | [•] | บาท |
| ค่าธรรมเนียมการรับประกันการจำหน่ายและจัดจำหน่าย โดยประมาณ | [•] | บาท |
| ค่าพิมพ์หนังสือชี้ชวน ใบจองซื้อหุ้น ค่าโฆษณา และเอกสารอื่นๆ โดยประมาณ | [•] | บาท |
| ค่าใช้จ่ายอื่นๆ โดยประมาณ\*\* | [•] | บาท |
| **รวมค่าใช้จ่ายทั้งสิ้นในการเสนอขายหลักทรัพย์** | [•] | **บาท** |

หมายเหตุ : ค่าใช้จ่ายข้างต้นไม่รวมภาษีมูลค่าเพิ่ม

\* ไม่รวมค่าธรรมเนียมรายปีในการเป็นหลักทรัพย์จดทะเบียน

\*\* ค่าใช้จ่ายอื่นๆ รวมถึง ค่าธรรมเนียมที่ปรึกษาทางการเงิน ค่าที่ปรึกษากฎหมาย ค่าโฆษณาประชาสัมพันธ์ และค่าใช้จ่ายอื่นๆที่เกี่ยวข้องกับการเสนอขายหลักทรัพย์ในครั้งนี้ เป็นต้น

**6.5 วิธีการขอรับหนังสือชี้ชวนและใบจองซื้อหลักทรัพย์**

[•]

**6.6 วิธีการจัดสรรหลักทรัพย์ที่เสนอขาย**

[•]

**6.7 วันและวิธีการจอง และการชำระเงินค่าจองซื้อหลักทรัพย์**

[•]

**6.8 การจัดสรรในกรณีที่มีผู้จองซื้อหลักทรัพย์เกินกว่าจำนวนหลักทรัพย์ที่เสนอขาย**

ในกรณีที่มีการจองซื้อหุ้นสามัญเกินกว่าจำนวนหุ้นสามัญที่จัดสรรให้ตามที่ระบุในข้อ 1.2 สัดส่วนการเสนอขายหลักทรัพย์ ผู้จัดการการจัดจำหน่ายและรับประกันการจำหน่ายตามที่ระบุในข้อ 6.2.1 และผู้จัดจำหน่ายและรับประกันการจำหน่ายตามที่ระบุในข้อ 6.2.2 จะดำเนินการตามหลักเกณฑ์และวิธีการจัดสรรหลักทรัพย์ในข้อ 6.6 ทั้งนี้ สำหรับผู้จองซื้อที่ไม่ได้รับการจัดสรรหรือได้รับจัดสรรน้อยกว่าจำนวนที่จองซื้อจะได้รับคืนเงินค่าจองซื้อตามรายละเอียดในข้อ 6.9

**6.9 วิธีการคืนเงินค่าจองซื้อหลักทรัพย์**

**6.9.1 กรณีที่ผู้จองซื้อไม่ได้รับการจัดสรรหุ้นสามัญ (ถ้ามี)**

ผู้จัดการการจัดจำหน่ายและรับประกันการจำหน่ายตามที่ระบุใน 6.2.1 และผู้จัดจำหน่ายและรับประกันการจำหน่ายตามที่ระบุใน 6.2.2 รายที่เป็นผู้รับจองซื้อหุ้นสามัญจากผู้จองซื้อที่ไม่ได้รับการจัดสรรหุ้นสามัญรายนั้นๆ จะดำเนินการคืนเงินค่าจองซื้อ โดยไม่มีดอกเบี้ย และ/หรือค่าเสียหายใดๆ ให้แก่ผู้ที่จองซื้อผ่านตนและที่ไม่ได้รับการจัดสรรหุ้นสามัญดังกล่าว ตามที่ผู้จองซื้อระบุไว้ในใบจองซื้อภายในระยะเวลาดังต่อไปนี้

| **ประเภทผู้จองซื้อ** | **ช่องทางการคืนเงิน** | **ระยะเวลาคืนเงินนับจากวันสิ้นสุดระยะเวลาการจองซื้อ** |
| --- | --- | --- |
| ผู้จองซื้อเป็นผู้ใช้บริการของผู้จัดจำหน่ายหลักทรัพย์ | ∙ นำเข้าบัญชีเงินฝากธนาคารของลูกค้า ผ่านระบบการโอนเงินอัตโนมัติ (ATS) หรือ∙ โอนเงินผ่านบัญชีธนาคารตามที่ระบุไว้ในใบจองซื้อ | ภายใน 5 วันทำการ |
| ผู้จองซื้อไม่ได้เป็นผู้ใช้บริการของผู้จัดจำหน่ายหลักทรัพย์ | ∙ โอนเงินผ่านบัญชีธนาคารตามที่ระบุไว้ในใบจองซื้อ หรือ | ภายใน 7 วันทำการ |
| ∙ เช็คขีดคร่อมสั่งจ่ายผู้จองซื้อหุ้นสามัญตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ | ภายใน 10 วันทำการ |

ในกรณีที่ผู้จองซื้อเลือกรับคืนเงินค่าจองซื้อโดยการโอนเงินผ่านบัญชีธนาคาร ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายรายที่มีหน้าที่คืนเงินค่าจองซื้อจะคืนเงินค่าจองซื้อโดยวิธีโอนเข้าบัญชีเงินฝากธนาคารประเภทบัญชีออมทรัพย์ หรือบัญชีกระแสรายวันที่เปิดไว้กับธนาคารพาณิชย์ในประเทศไทยของผู้จองซื้อโดยชื่อผู้จองซื้อจะต้องเป็นชื่อเดียวกับชื่อเจ้าของบัญชีเงินฝากเท่านั้น ในกรณีที่ผู้จองซื้อรายใดมิได้แนบสำเนาสมุดเงินฝากหน้าที่มีชื่อผู้จองซื้อและเลขที่บัญชีเงินฝาก หรือสำเนาแสดงรายการเคลื่อนไหวของรายการบัญชี (Bank Statement) พร้อมทั้งลงนามรับรองสำเนาถูกต้องมากับใบจองซื้อ หรือในกรณีที่ผู้จัดจำหน่ายหลักทรัพย์ไม่สามารถดำเนินการคืนเงินค่าจองซื้อ โดยวิธีการโอนเงินเข้าบัญชีเงินฝากธนาคารประเภทออมทรัพย์ หรือบัญชีกระแสรายวันที่เปิดไว้กับธนาคารพาณิชย์ในประเทศไทยของผู้จองซื้อได้ ไม่ว่าจะด้วยสาเหตุใดก็ตาม ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายรายที่มีหน้าที่คืนเงินค่าจองซื้อ จะดำเนินการคืนเงินค่าจองซื้อให้แก่ผู้จองซื้อเป็นเช็ค แคชเชียร์เช็ค หรือดร๊าฟท์ขีดคร่อมเฉพาะสั่งจ่ายในนามผู้จองซื้อ โดยส่งทางไปรษณีย์ลงทะเบียนตามที่อยู่ที่ระบุในใบจองซื้อ

 ในกรณีที่ผู้จองซื้อเลือกรับคืนเงินค่าจองซื้อเป็นเช็ค หรือในกรณีที่ผู้จัดจำหน่ายหลักทรัพย์ไม่สามารถดำเนินการคืนเงินโดยโอนเข้าบัญชีเงินฝาก และดำเนินการคืนเงินค่าจองซื้อเป็นเช็คแทน ผู้จองซื้อจะต้องเป็นผู้รับผิดชอบค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี) ทั้งนี้ ในกรณีที่ไม่สามารถคืนเงินค่าจองซื้อหุ้นสามัญให้แก่ผู้จองซื้อได้ภายในระยะเวลาที่กำหนดดังกล่าว นับจากวันสิ้นสุดระยะเวลาการจองซื้อ ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายรายที่มีหน้าที่ต้องคืนเงินค่าจองซื้อแต่ไม่สามารถจัดส่งคืนได้โดยถูกต้องภายในระยะเวลาดังกล่าว จะต้องชำระดอกเบี้ยในอัตราร้อยละ 7.5 ต่อปี ให้แก่ผู้จองซื้อ โดยคำนวณจากจำนวนเงิน ค่าจองซื้อหุ้นสามัญที่ไม่ได้รับการจัดสรรนับจากวันที่พ้นกำหนดระยะเวลาดังกล่าว จนถึงวันที่ผู้จองซื้อได้รับคืนเงินค่าจองซื้อหุ้นแล้ว อย่างไรก็ดี ไม่ว่าในกรณีใดๆ หากได้มีการส่งเช็คคืนเงินค่าจองซื้อหุ้นสามัญทางไปรษณีย์ลงทะเบียนตามที่อยู่ที่ระบุในใบจองซื้อโดยถูกต้องแล้ว ให้ถือว่าผู้จองซื้อได้รับคืนเงินค่าจองซื้อแล้วโดยชอบ และผู้จองซื้อจะไม่มีสิทธิเรียกร้องดอกเบี้ยหรือค่าเสียหายใดๆ อีกต่อไป

 ทั้งนี้ หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่งเช็ค ซึ่งไม่ใช่ความผิดของผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายดังกล่าว เช่น ข้อมูลชื่อ ที่อยู่ ของผู้จองซื้อที่ระบุไว้ในใบจองซื้อ ข้อมูลบัญชีธนาคาร หรือข้อมูลอื่นๆ ไม่ชัดเจนหรือไม่ครบถ้วน ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายดังกล่าวจะไม่รับผิดชอบต่อความเสียหายใดๆ ที่เกิดขึ้นจากกรณีดังกล่าว

**6.9.2 กรณีที่ผู้จองซื้อได้รับการจัดสรรหุ้นสามัญไม่ครบตามจำนวนหุ้นสามัญที่จองซื้อ**

ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่าย รายที่เป็นผู้รับจองซื้อหุ้นสามัญจากผู้จองซื้อที่ได้รับการจัดสรรหุ้นสามัญไม่ครบตามจำนวนที่จองซื้อรายนั้นๆ จะดำเนินการคืนเงินค่าจองซื้อในส่วนที่ไม่ได้รับการจัดสรรโดยไม่มีดอกเบี้ย และ/หรือค่าเสียหายใดๆ ให้แก่ผู้จองซื้อที่ไม่ได้รับการจัดสรรหุ้นสามัญครบตามจำนวนที่จองซื้อ ตามที่ผู้จองซื้อระบุไว้ในใบจองซื้อภายในระยะเวลาดังต่อไปนี้

| **ประเภทผู้จองซื้อ** | **ช่องทางการคืนเงิน** | **ระยะเวลาคืนเงินนับจากวันสิ้นสุดระยะเวลาการจองซื้อ** |
| --- | --- | --- |
| ผู้จองซื้อเป็นผู้ใช้บริการของผู้จัดจำหน่ายหลักทรัพย์ | ∙ นำเข้าบัญชีเงินฝากธนาคารของลูกค้าผ่านระบบการโอนเงินอัตโนมัติ (ATS) หรือ∙ โอนเงินผ่านบัญชีธนาคารตามที่ระบุไว้ในใบจองซื้อ | ภายใน 5 วันทำการ |
| ผู้จองซื้อไม่ได้เป็นผู้ใช้บริการของผู้จัดจำหน่ายหลักทรัพย์ | ∙ โอนเงินผ่านบัญชีธนาคารตามที่ระบุไว้ในใบจองซื้อ หรือ | ภายใน 7 วันทำการ |
| ∙ เช็คขีดคร่อมสั่งจ่ายผู้จองซื้อหุ้นสามัญตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ | ภายใน 10 วันทำการ |

ในกรณีที่ผู้จองซื้อเลือกรับคืนเงินค่าจองซื้อโดยการโอนเงินผ่านบัญชีธนาคาร ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายรายที่มีหน้าที่คืนเงินค่าจองซื้อจะคืนเงินค่าจองซื้อในส่วนที่ไม่ได้รับการจัดสรรโดยวิธีโอนเข้าบัญชีเงินฝากธนาคารประเภทบัญชีออมทรัพย์ หรือบัญชีกระแสรายวันที่เปิดไว้กับธนาคารพาณิชย์ในประเทศไทยของผู้จองซื้อ โดยชื่อผู้จองซื้อจะต้องเป็นชื่อเดียวกับชื่อเจ้าของบัญชีเงินฝากเท่านั้น ในกรณีที่ผู้จองซื้อรายใดมิได้แนบสำเนาสมุดเงินฝากหน้าที่มีชื่อผู้จองซื้อและเลขที่บัญชีเงินฝาก หรือสำเนาแสดงรายการเคลื่อนไหวของรายการบัญชี (Bank Statement) พร้อมทั้งลงนามรับรองสำเนาถูกต้องมากับใบจองซื้อ หรือในกรณีที่ผู้จัดจำหน่ายหลักทรัพย์ไม่สามารถดำเนินการคืนเงินค่าจองซื้อในส่วนที่ไม่ได้รับการจัดสรร โดยวิธีการโอนเงินเข้าบัญชีเงินฝากธนาคารประเภทออมทรัพย์ หรือบัญชีกระแสรายวันที่เปิดไว้กับธนาคารพาณิชย์ในประเทศไทยของผู้จองซื้อได้ ไม่ว่าจะด้วยสาเหตุใดก็ตาม ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายรายที่มีหน้าที่คืนเงินค่าจองซื้อจะดำเนินการคืนเงินค่าจองซื้อในส่วนที่ไม่ได้รับการจัดสรรให้แก่ผู้จองซื้อเป็นเช็คขีดคร่อมเฉพาะสั่งจ่ายในนามผู้จองซื้อ โดยส่งทางไปรษณีย์ลงทะเบียนตามที่อยู่ที่ระบุในใบจองซื้อ

ในกรณีที่ผู้จองซื้อเลือกรับคืนเงินค่าจองซื้อเป็นเช็ค หรือในกรณีที่ผู้จัดจำหน่ายหลักทรัพย์ไม่สามารถดำเนินการคืนเงินโดยโอนเข้าบัญชีเงินฝาก และดำเนินการคืนเงินค่าจองซื้อในส่วนที่ไม่ได้รับการจัดสรรเป็นเช็คแทน ผู้จองซื้อจะต้องเป็นผู้รับผิดชอบค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี) ทั้งนี้ ในกรณีที่ไม่สามารถคืนเงินค่าจองซื้อหุ้นสามัญในส่วนที่ไม่ได้รับการจัดสรรให้แก่ผู้จองซื้อได้ภายในระยะเวลาที่กำหนดดังกล่าว นับจากวันสิ้นสุดระยะเวลาการจองซื้อ ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายรายที่มีหน้าที่ต้องคืนเงินค่าจองซื้อจะต้องชำระดอกเบี้ยในอัตราร้อยละ 7.5 ต่อปี ให้แก่ผู้จองซื้อ โดยคำนวณจากจำนวนเงินค่าจองซื้อหุ้นสามัญที่ไม่ได้รับการจัดสรรนับจากวันที่พ้นกำหนดระยะเวลาดังกล่าว จนถึงวันที่ผู้จองซื้อหุ้นได้รับคืนเงินค่าจองซื้อหุ้นสามัญในส่วนที่ไม่ได้รับการจัดสรรแล้ว อย่างไรก็ดี ไม่ว่าในกรณีใดๆ หากได้มีการส่งเช็คคืนเงินค่าจองซื้อหุ้นสามัญในส่วนที่ไม่ได้รับการจัดสรรทางไปรษณีย์ลงทะเบียนตามที่อยู่ที่ระบุในใบจองซื้อโดยถูกต้องแล้ว ให้ถือว่าผู้จองซื้อได้รับคืนเงินค่าจองซื้อในส่วนที่ไม่ได้รับการจัดสรรแล้วโดยชอบ และผู้จองซื้อจะไม่มีสิทธิเรียกร้องดอกเบี้ยหรือค่าเสียหายใดๆ อีกต่อไป

ทั้งนี้ หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่งเช็ค ซึ่งไม่ใช่ความผิดของผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายดังกล่าว เช่น ข้อมูลชื่อ ที่อยู่ ของผู้จองซื้อที่ระบุไว้ในใบจองซื้อ ข้อมูลบัญชีธนาคาร หรือข้อมูลอื่นๆ ไม่ชัดเจนหรือไม่ครบถ้วน ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายดังกล่าวจะไม่รับผิดชอบต่อความเสียหายใดๆ ที่เกิดขึ้นจากกรณีดังกล่าว

**6.9.3 กรณีที่ผู้จองซื้อไม่ได้รับการจัดสรรหุ้นสามัญเนื่องจากการไม่สามารถเรียกเก็บเงินค่าจองซื้อหุ้นสามัญ หรือเนื่องจากการปฏิบัติผิดเงื่อนไขการจองซื้อ**

ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่าย ที่เป็นผู้รับจองซื้อหุ้นสามัญจากผู้จองซื้อที่ไม่ได้รับจัดสรรรายนั้นๆ จะดำเนินการคืนเช็คค่าจองซื้อหุ้นสามัญให้แก่ผู้จองซื้อที่ไม่ได้รับการจัดสรรหุ้นสามัญ อันเนื่องมาจากการไม่สามารถเรียกเก็บเงินค่าจองซื้อหุ้นสามัญตามเช็คค่าจองซื้อหุ้นสามัญ โดยผู้จองซื้อจะต้องติดต่อขอรับเช็คฉบับดังกล่าวคืนจากผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายดังกล่าว ภายใน 7 วัน นับจากวันสิ้นสุดระยะเวลาการจองซื้อ หากผู้จองซื้อไม่ทำการติดต่อขอรับเช็คภายในระยะเวลาดังกล่าว ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายรายที่เป็นผู้รับจองซื้อหุ้นสามัญจากผู้จองซื้อที่ไม่ได้รับจัดสรรรายนั้นๆ จะจัดส่งเช็คคืนให้แก่ผู้จองซื้อทางไปรษณีย์ลงทะเบียนตามที่อยู่ที่ระบุในใบจองซื้อ

ทั้งนี้ หากผู้จองซื้อไม่ได้รับการจัดสรรหุ้นสามัญอันเนื่องมาจากการปฏิบัติผิดเงื่อนไขในการจองซื้อ ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายรายที่เป็นผู้รับจองซื้อหุ้นสามัญจากผู้จองซื้อที่ปฏิบัติผิดเงื่อนไขการจองซื้อดังกล่าวจะดำเนินการให้มีการคืนเงินค่าจองซื้อตามที่ผู้จองซื้อระบุไว้ในใบจองซื้อภายในระยะเวลาดังต่อไปนี้

| **ประเภทผู้จองซื้อ** | **ช่องทางการคืนเงิน** | **ระยะเวลาคืนเงินนับจากวันสิ้นสุดระยะเวลาการจองซื้อ**  |
| --- | --- | --- |
| ผู้จองซื้อเป็นผู้ใช้บริการของผู้จัดจำหน่ายหลักทรัพย์ | ∙ นำเข้าบัญชีเงินฝากธนาคารของลูกค้าผ่านระบบการโอนเงินอัตโนมัติ (ATS) หรือ∙ โอนเงินผ่านบัญชีธนาคารตามที่ระบุไว้ในใบจองซื้อ | ภายใน 5 วันทำการ |
| ผู้จองซื้อไม่ได้เป็นผู้ใช้บริการของผู้จัดจำหน่ายหลักทรัพย์ | ∙ โอนเงินผ่านบัญชีธนาคารตามที่ระบุไว้ในใบจอง ซื้อ หรือ | ภายใน 7 วันทำการ |
| ∙ เช็คขีดคร่อมสั่งจ่ายผู้จองซื้อหุ้นสามัญตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ | ภายใน 10 วันทำการ |

 โดยผู้จองซื้อจะเป็นผู้รับผิดชอบค่าธรรมเนียมการโอนเงินหรือค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี)

**6.9.4 กรณีที่มีการยกเลิกการเสนอขายหุ้นสามัญ**

1. กรณีที่เกิดเหตุการณ์ที่ระบุไว้ในข้อ 6.3.1 เงื่อนไขในการจัดจำหน่ายหลักทรัพย์ และผู้จัดการการจัดจำหน่ายและรับประกันการจำหน่ายใช้สิทธิยกเลิกการเสนอขายและการจัดจำหน่ายหุ้นสามัญ ให้ถือว่าผู้จองซื้อทุกรายใช้สิทธิยกเลิกการจองซื้อหุ้นสามัญทันที
2. กรณีที่เกิดเหตุการณ์อื่นใดที่ทำให้บริษัทต้องระงับ หรือหยุดการเสนอขายหุ้นสามัญ หรือไม่สามารถส่งมอบหุ้นสามัญที่เสนอขายได้ และผู้จองซื้อได้ใช้สิทธิยกเลิกการจองซื้อหุ้นสามัญ โดยผู้จองซื้อจะต้องแจ้งความประสงค์ต่อผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย ซึ่งเป็นผู้รับจองซื้อ ภายใน 5 วันทำการนับแต่วันที่เกิดเหตุการณ์ดังกล่าว

หากเกิดเหตุการณ์ตามข้อ (ก) หรือข้อ (ข) ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายรายที่รับจองซื้อหุ้นสามัญจากผู้จองซื้อที่ยกเลิกการจองซื้อดังกล่าวจะดำเนินการให้มีการส่งมอบเงินค่าจองซื้อหุ้นสามัญ โดยไม่มีดอกเบี้ยหรือค่าเสียหายใดๆ ให้แก่ผู้จองซื้อรายที่ได้ใช้สิทธิยกเลิกการจองซื้อหุ้นสามัญนั้นๆ ตามชื่อที่ระบุไว้ในใบจองซื้อโดยผู้จองซื้อจะต้องเป็นผู้รับผิดชอบค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี) ตามช่องทางการคืนเงินดังนี้

| **ประเภทผู้จองซื้อ** | **ช่องทางการคืนเงิน** | **ระยะเวลาคืนเงินนับจากวันยกเลิกการเสนอขายหรือวันที่ผู้จัดจำหน่ายหลักทรัพย์ได้รับแจ้งยกเลิกการจองซื้อจากผู้จองซื้อ**  |
| --- | --- | --- |
| ผู้จองซื้อเป็นผู้ใช้บริการของผู้จัดจำหน่ายหลักทรัพย์ | ∙ นำเข้าบัญชีเงินฝากธนาคารของลูกค้าผ่านระบบการโอนเงินอัตโนมัติ (ATS) หรือ∙ โอนเงินผ่านบัญชีธนาคารตามที่ระบุไว้ในใบจองซื้อ | ภายใน 5 วันทำการ |
| ผู้จองซื้อไม่ได้เป็นผู้ใช้บริการของผู้จัดจำหน่ายหลักทรัพย์ | ∙ โอนเงินผ่านบัญชีธนาคารตามที่ระบุไว้ในใบ จองซื้อ หรือ | ภายใน 7 วันทำการ |
| ∙ เช็คขีดคร่อมสั่งจ่ายผู้จองซื้อหุ้นสามัญตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ | ภายใน 10 วันทำการ |

 ทั้งนี้ ในกรณีที่ไม่สามารถคืนเงินค่าจองซื้อหุ้นสามัญให้แก่ผู้จองซื้อได้ภายในระยะเวลาที่กำหนดดังกล่าวผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย รายที่มีหน้าที่รับผิดชอบในการส่งคืนเงินดังกล่าวจะต้องชำระดอกเบี้ยในอัตราร้อยละ 7.5 ต่อปี ให้แก่ผู้จองซื้อ โดยคำนวณจากจำนวนเงินค่าจองซื้อหุ้นสามัญที่ไม่ได้รับการจัดสรรนับจากวันที่พ้นกำหนดระยะเวลาดังกล่าว จนถึงวันที่ผู้จองซื้อได้รับชำระคืนเงินค่าจองซื้อหุ้นสามัญ อย่างไรก็ดี ไม่ว่ากรณีใดๆ หากได้มีการโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (Automatic Transfer System หรือ ATS) หรือ โอนเงินเข้าบัญชีธนาคารของผู้จองซื้อตามที่ระบุไว้ในใบจองซื้อหรือส่งเช็คคืนเงินค่าจองซื้อหุ้นสามัญทางไปรษณีย์ลงทะเบียนตามที่อยู่ที่ระบุไว้ในใบจองซื้อโดยถูกต้องแล้ว ให้ถือว่าผู้จองซื้อได้รับเงินค่าจองซื้อคืนแล้วโดยชอบ และผู้จองซื้อจะไม่มีสิทธิเรียกร้องดอกเบี้ยและ/หรือค่าเสียหายใดๆ อีกต่อไป และจะไม่เรียกร้องให้ผู้จัดจำหน่ายหลักทรัพย์รับผิดใดๆ จากการยกเลิกการเสนอขายหรือการจัดจำหน่ายหุ้นสามัญแต่อย่างใด

หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่งเช็ค ซึ่งไม่ใช่ความผิดของผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายดังกล่าว เช่น ข้อมูลชื่อ ที่อยู่ ของผู้จองซื้อที่ระบุไว้ในใบจองซื้อ ข้อมูลบัญชีธนาคาร หรือข้อมูลอื่นๆ ไม่ชัดเจนหรือไม่ครบถ้วน ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่าย จะไม่รับผิดชอบต่อความเสียหายใดๆ ที่เกิดขึ้นจากกรณีดังกล่าว

**6.10 วิธีการส่งมอบหลักทรัพย์**

ปัจจุบันศูนย์รับฝากหลักทรัพย์ได้ตกลงรับหน้าที่เป็นนายทะเบียนหุ้นให้กับบริษัท และให้บริการรับฝากใบหุ้นที่จองซื้อในการเสนอขายครั้งนี้ กล่าวคือ ผู้จองซื้อสามารถใช้บริการของศูนย์รับฝากหลักทรัพย์ เพื่อขอให้นำหุ้นสามัญที่ตนได้รับการจัดสรรเข้าสู่ระบบซื้อขายแบบไร้ใบหุ้น (Scripless System) ได้ทันที ทั้งนี้ เพื่อให้ผู้จองซื้อสามารถขายหุ้นสามัญในตลาดหลักทรัพย์ฯ ได้ทันทีที่ตลาดหลักทรัพย์ฯ อนุญาตให้หุ้นสามัญของบริษัท เริ่มทำการซื้อขายได้ในตลาดหลักทรัพย์ฯ

ในการเสนอขายหุ้นสามัญในครั้งนี้ ผู้จองซื้อสามารถเลือกให้บริษัทดำเนินการในกรณีใดกรณีหนึ่ง ดังต่อไปนี้

1. ในกรณีที่ผู้จองซื้อประสงค์ที่จะฝากหุ้นสามัญไว้ในบัญชีของบริษัทหลักทรัพย์ซึ่งผู้จองซื้อมีบัญชีซื้อขายหลักทรัพย์อยู่ ในกรณีนี้ บริษัทจะดำเนินการนำหุ้นสามัญที่ได้รับจัดสรรไว้ในชื่อ “บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก” และศูนย์รับฝากหลักทรัพย์จะบันทึกยอดบัญชีจำนวนหุ้นสามัญที่บริษัทหลักทรัพย์นั้นฝากหุ้นสามัญอยู่ และออกหลักฐานการฝากให้แก่ผู้จองซื้อ ภายใน 7 วันทำการ นับจากวันสิ้นสุดระยะเวลาการจองซื้อ

ทั้งนี้ บริษัทหลักทรัพย์นั้นจะบันทึกยอดบัญชีจำนวนหุ้นสามัญที่ผู้จองซื้อฝากไว้ ในกรณีดังกล่าว ผู้ที่ได้รับการจัดสรรจะสามารถขายหุ้นสามัญที่ได้รับการจัดสรรในตลาดหลักทรัพย์ฯ ได้ทันทีที่หุ้นสามัญของบริษัท เริ่มทำการซื้อขายในตลาดหลักทรัพย์ฯ

ในกรณีที่ผู้จองซื้อเลือกให้บริษัทดำเนินการตามข้อ 6.10(1) นี้ ชื่อของผู้จองซื้อจะต้องตรงกับชื่อเจ้าของบัญชีซื้อขายหลักทรัพย์ที่ผู้จองซื้อประสงค์จะฝากหุ้นสามัญไว้ในบัญชีของบริษัทหลักทรัพย์ดังกล่าว มิฉะนั้นแล้วบริษัทฯ และผู้จัดจำหน่ายหลักทรัพย์ขอสงวนสิทธิในการนำหุ้นที่ได้รับจัดสรรเข้าฝากในบัญชีบริษัทผู้ออกหลักทรัพย์ สมาชิกเลขที่ 600 ในชื่อ “บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก” ตามข้อ 6.10(2) ทั้งนี้ ผู้จองซื้อสามารถมอบหมายให้บริษัทหลักทรัพย์ที่ผู้จองซื้อมีบัญชีซื้อขายหลักทรัพย์ ดำเนินการโอนหุ้นดังกล่าวเข้าบัญชีซื้อขายหลักทรัพย์ที่เป็นชื่อของผู้จองซื้อได้ต่อไป

1. ในกรณีที่ผู้จองซื้อประสงค์ที่จะฝากหุ้นสามัญในบัญชีของบริษัทผู้ออกหลักทรัพย์ สมาชิกเลขที่ 600 กรณีนี้ บริษัทฯ จะดำเนินการนำหุ้นสามัญที่ได้รับจัดสรรฝากไว้กับศูนย์รับฝากหลักทรัพย์ และศูนย์รับฝากหลักทรัพย์จะบันทึกยอดบัญชีจำนวนหุ้นสามัญตามจำนวนที่ผู้จองซื้อได้รับการจัดสรรไว้ในบัญชีของบริษัทผู้ออกหลักทรัพย์ สมาชิกเลขที่ 600 และออกหลักฐานการฝากให้แก่ผู้จองซื้อภายใน 7 วันทำการ นับจากวันสิ้นสุดระยะเวลาการจองซื้อ โดยผู้จองซื้อจะต้องกรอกข้อมูลเพิ่มเติมในเอกสาร “แบบแจ้งสถานะความเป็นบุคคลอเมริกันและผู้ที่มีถิ่นที่อยู่ทางภาษีในประเทศอื่น (FATCA/CRS)” เฉพาะผู้ที่ประสงค์นำหลักทรัพย์ฝากเข้าบัญชีผู้ออกหลักทรัพย์ (Issuer Account) และหากผู้จองซื้อเป็นนิติบุคคล ต้องกรอก “คำรับรองสถานะนิติบุคคลและคำยินยอมเปิดเผยข้อมูลตาม (FATCA/CRS)” พร้อมลงนามรับรองความถูกต้องของข้อมูลเพื่อเป็นเอกสารประกอบการจองซื้อ เพื่อนำส่งให้แก่ศูนย์รับฝากหลักทรัพย์ ทั้งนี้ หากปรากฏข้อบ่งชี้ว่า ผู้จองซื้อมีสถานะความเป็นบุคคลอเมริกันและผู้มีถิ่นที่อยู่ทางภาษีในประเทศอื่น (FATCA/CRS) ผู้จองซื้อยินยอมที่จะรับการจัดสรรหุ้นสามัญเป็นใบหุ้น และยินยอมให้จัดส่งใบหุ้นให้ผู้จองซื้อตามชื่อที่อยู่ที่ระบุไว้ในใบจองซื้อทางไปรษณีย์ลงทะเบียน และมอบหมายให้บริษัทฯ ดำเนินการใด ๆ เพื่อทำให้การจัดทำใบหุ้นและส่งมอบใบหุ้นให้แก่ผู้จองซื้อภายใน 15 วันทำการนับจากวันสิ้นสุดระยะเวลาการจองซื้อ ดังนั้น ผู้จองซื้ออาจได้รับใบหุ้นหลังวันซื้อขายวันแรกในตลาดหลักทรัพย์ฯ ซึ่งบริษัทฯ จะไม่รับผิดชอบในกรณีที่ผู้ถือหุ้นไม่สามารถขายหุ้นที่ได้รับจัดสรรได้ทันวันที่หุ้นสามัญของบริษัทฯ เริ่มทำการซื้อขายได้ในวันแรกในตลาดหลักทรัพย์ฯ

ทั้งนี้ การถอนหลักทรัพย์ที่ฝากไว้ในบัญชีของบริษัทผู้ออกหลักทรัพย์ สมาชิกเลขที่ 600 จะต้องใช้เวลาในการดำเนินการ ดังนั้น ผู้จองซื้อที่นำฝากในบัญชีดังกล่าวอาจไม่สามารถถอนหลักทรัพย์ได้ทันภายในวันที่หลักทรัพย์ของบริษัทฯ เริ่มซื้อขายในตลาดหลักทรัพย์ฯ

นอกจากนี้ หากผู้จองซื้อกรอกข้อมูลไม่ครบถ้วน หรือไม่ระบุเลือกวิธีการส่งมอบหุ้นสามัญกรณีใดกรณีหนึ่งในใบจองซื้อหรือระบุไม่ชัดเจน บริษัทฯ ขอสงวนสิทธิในการดำเนินการนำหุ้นสามัญตามจำนวนที่ได้รับการจัดสรรนั้นไว้ในชื่อ “บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก” โดยนำหุ้นเข้าฝากในบัญชีบริษัทผู้ออกหลักทรัพย์ สมาชิกเลขที่ 600 ซึ่งผู้จองซื้อสามารถมอบหมายให้บริษัทหลักทรัพย์ที่ผู้จองซื้อมีบัญชีซื้อขายหลักทรัพย์ดำเนินการโอนหุ้นดังกล่าวเข้าบัญชีซื้อขายหลักทรัพย์ที่เป็นชื่อของผู้จองซื้อได้ต่อไป

ทั้งนี้ ผู้จองซื้อสามารถแจ้งความประสงค์ในการขอออกใบหุ้นได้ ภายหลังหุ้นสามัญเข้าจดทะเบียนซื้อขายในตลาดหลักทรัพย์ฯ และได้มีการฝากหุ้นสามัญตามจำนวนที่ได้รับการจัดสรรนั้นเข้าบัญชีซื้อขายหลักทรัพย์ หรือบัญชี บริษัทผู้ออกหลักทรัพย์แล้ว โดยผู้จองซื้อจะเสียค่าธรรมเนียมตามที่ศูนย์